Here is a page extracted from Wikipedia that may contain CSS, HTML, and a lot of unformatted text.

Title: Muela d'Anadón
Content: La muela d'Anadón ye un ixamplamiento en forma de muela subtriangular enta lo Norte de la part sudoccidental de la sierra d'Orich.

La superficie de la muela perteneixe a los termins munipals d'Anadón, Segura de los Banyos y Salcediello. Lo cabalto perteneixe sobre tot a Anadón.

Altarias 
La principal altaria ye de 1273 m y no ye asociada a garra nombre de cima. La Molatiella ye una penya de 1247 metros d'altaria situada en lo cabalto de lo morrón d'Albas y presenta un vértiz cheodesico.

Cheolochía 
La muela d'Anadón presenta uns materials paleochenos y cretacios concordants que cabalgan sobre lo Keuper y la resta de lo Triasico, devez sobre lo Carbonifero de l'anticlinal de Mont Albán. Las auguas soterranas que traviesan los materials cretacios se troban los materials archilencos-salagonutz impermiables de lo Keuper y brotan cargadas de sals en los banyos de Segura.

Lo superficie d'erosión fundamental ye present sobre los materials principalment cretacios de lo cabalto, lo que da la morfolochía de muela.

En la vertient oriental bi ha una falla transversal de rumbo NNW que influye en la disposición de los afloramientos de Paleozoico a l'este y a l'ueste de la muela.

A lo sud d'esta muela cretacia bi ha un cambio de dirección important enta lo nord-este que ha estau interpretau como un codo de captura. Lo sistema de fallas de dirección N-S habría favoreixiu una erosión regresiva con la formación d'una foz a traviés de la que desauguó a la fin una val que primero desauguaba enta lo río Segura. Unatra posibilidat ye que lo tramo inicial a lo sud de la sierra d'Orich desauguase primero enta Xalón a traviés de Campo Romanos, que ye un terreno que fue capturau por la Paleouerba.

Referencias 

Montanyas d'Anadón
Montanyas de Segura de los Banyos
Montanyas de Salcediello
Montanyas d'as Cuencas Meneras